De Schreibwais fu soichane Klitika is a weng schwiarig, wai ma fum Hochdeitschn ned gwend han, das a aignschdendigs Woat blos aus oam Bugschdom bschdee kau, oda das goa koa Vokal drin fia kimd. Waun ma owa in Dialekt so Faschriftlichn wü, wiar a a gredt wiad und ned iagand a pseudo-Hochdeitsch schreim wü, daun kimd oiwai a Schriftbüd dabai aussa, wos ungwend is, gauns egal fia wöche Schreibwais ma si entschait.